open-index/open-wikipedia-markdown huggingface dataset:
নাট্যকার

right|thumb|নাট্যকার সফোক্লিসের মূর্তি
যিনি নাটক লেখেন তিনি **নাট্যকার**। নাটকের কাহিনী ও সংলাপ লেখেন তিনি। মূলত নাটকটির কাহিনীটিকে কয়েকটি অঙ্কে ভাগ করে নেন তিনি। আর স্থান ভিত্তিতে ঘটনাকে দৃশ্যে ভাগ করেন। তারপর প্রতিটি ঘটনা ঘটানোর জন্য পাত্রপাত্রী সৃষ্টি করেন। সেই পাত্রপাত্রী কী করবে এবং কী বলবে তা লিখে দেন তিনি।

পশ্চিমা নাটকের জগতে সবচেয়ে পুরানো নাট্যকারদের মধ্যে প্রাচীন গ্রিকদের প্রাধান্য ছিল। খ্রিস্টপূর্ব ৫ম শতকে গ্রীসে সর্বপ্রথম নাটক লেখা হয়। সে সময়ের উল্লেখযোগ্য নাট্যকারদের মধ্যে রয়েছেন ইস্কিলাস, সোফোক্লিস, ইউরিপিদেস, এবং অ্যারিস্টোফেনিস।

ইংরেজি ভাষার সবচেয়ে খ্যাতনামা নাট্যকারদের মধ্যে রয়েছেন উইলিয়াম শেক্সপিয়ার। তার মৃত্যুর কয়েকশ বছর পরেও তার লেখা হাস্যরসের নাটক, ট্র্যাজেডি, ইত্যাদি মঞ্চস্থ হয়ে চলেছে।

## বহিঃসংযোগ
* The Playwriting Seminars - নাট্যকারদের জন্য তথ্যসম্বলিত সাইট, ভার্জিনিয়া কমনওয়েলথ ইউনিভার্সিটি

বিষয়শ্রেণী:নাট্যকার
বিষয়শ্রেণী:গণমাধ্যম পেশা
দূরকল্পসাহিত্য

থাম্ব|'''দূরকল্পসাহিত্য''' এর লোগো
**দূরকল্পসাহিত্য** (ইংরেজি: Speculative fiction, *স্পেকুলেটিভ ফিকশন*) কল্পসাহিত্যের একটি বৃহৎ শাখা যেখানে বাস্তব জগতের সঙ্গে অসম্পর্কিত এক কল্পিত জগতের বর্ণনা দেওয়া হয়। এই শাখার উপশাখাগুলি হল: কল্পবিজ্ঞান, ফ্যান্টাসি সাহিত্য, লোমহর্ষক সাহিত্য, অতিলৌকিক সাহিত্য, অতিমানব সাহিত্য, স্বপ্নলোক ও দুঃস্বপ্নলোক সাহিত্য, প্রলয় ও প্রলয়োত্তর সাহিত্য, বিকল্প ইতিহাস। এই উপশাখাগুলি প্রায়শই পরস্পর পরস্পরের সঙ্গে ওতোপ্রতোভাবে জড়িয়ে থাকে।

## ইতিহাস
দূরকল্পসাহিত্যের ইংরেজি পরিভাষা "স্পেকুলেটিভ ফিকশন" শব্দটির স্রষ্টা মনে করা হয় রবার্ট এ হাইনলাইনকে। ২ আগস্ট, ১৯৪৮ তারিখে দ্য স্যাটারডে ইভনিং পোস্ট পত্রিকার একটি সম্পাদকীয়তে তিনি এই শব্দটিকে "কল্পবিজ্ঞান"-এর প্রতিশব্দরূপে ব্যবহার করেন। পরবর্তীকালের একটি লেখায় তিনি পরিষ্কার জানান "ফ্যান্টাসি" বোঝাতে তিনি এই শব্দটি ব্যবহার করেননি। হাইনলাইন শব্দটি ব্যবহার করেছেন বটে, কিন্তু তার আগেও এই শব্দটি ব্যবহৃত হয়। ১৮৮৯ সালে *লিপিনকোট’স মান্থলি ম্যাগাজিন*-এ এডওয়ার্ড বেলআমির *[[লুকিং ব্যাকওয়ার্ড|লুকিং ব্যাকওয়ার্ড: ২০০০-১৮৮৭]]* গ্রন্থের একটি সূত্র ধরে শব্দটি ব্যবহৃত হয়েছিল। "স্পেকুলেটিভ ফিকশন" নামসংক্ষেপ করা হয় "স্পেক-ফিক", "স্পেকফিক", "S-F", "SF", বা "sf"। শেষ তিনটি কল্পবিজ্ঞান বা সায়েন্স ফিকশনের ক্ষেত্রেও ব্যবহৃত হয় বলে অনেক সময় বিভ্রান্তি ছড়ায়।

সায়েন্স ফিকশনের প্রতি অতৃপ্ত অর্থে "স্পেকুলেটিভ ফিকশন" প্রয়োগ জনপ্রিয় হয় ১৯৬০ ও ১৯৭০-এর দশকের প্রথম ভাগে জেডিথ মেরিল ও অন্যান্য লেখক ও সম্পাদকদের দ্বারা। এরা নিউ ওয়েভ ধারার সঙ্গে যুক্ত ছিলেন। তবে ১৯৭০-এর দশকের মধ্যভাগ থেকে এর ব্যবহার কমে আসতে থাকে। দ্য ইন্টারনেট স্কেকুলেটিভ ফিকশন ডেটাবেস এই ধারার বিভিন্ন উপবর্গের তালিকা প্রস্তুত করেছে। ২০০০-এর দশক থেকে এই সব উপবর্গের সামগ্রিক নাম হিসেবে এই শব্দটি বেশ জনপ্রিয় হয়। যেসব গবেষণা পত্রিকা দূরকল্পসাহিত্যের উপর প্রবন্ধ ছাপে সেগুলি হল *[[এক্সট্রাপোলেশন (পত্রিকা)|এক্সট্রাপোলেশন]]*, ও *[[ফাউন্ডেশন – দ্য ইন্টারন্যাশানাল রিভিউ অফ সায়েন্স ফিকশন]]*।

কেউ কেউ যাকে কল্পবিজ্ঞানের সীমাবদ্ধতা *পার সে* (*per se*) মনে করেন তার প্রতিও অতৃপ্তি জ্ঞাপন করতে এই শব্দটি ব্যবহার করা হয়। উদাহরণস্বরূপ হারলান এলিসনের লেখালিখিতে এই শব্দটি এমনভাবে ব্যবহৃত হয়েছে যাতে কল্পবিজ্ঞান লেখক তকমার ক্ষুদ্র আবর্ত থেকে বেরিয়ে আসা যায় এবং কল্পবিজ্ঞানের সমস্ত বর্গপ্রথাকে ভেঙে ফেলে আধুনিক সাহিত্যের ধারার পথে তাকে পরিচালিত করা যায়; আবার কখনও তা ব্যবহৃত হয়েছে মূলধারার সমালোচকরা কল্পবিজ্ঞানকে যে মর্মে সমালোচনা করেন তার হাত থেকে রেহাই পাওয়ার জন্য।https://web.archive.org/web/20081205105110/http://aol.bartleby.com/66/51/63051.html তবে কোনো কোনো লেখক ও পাঠক এই শব্দটি অপমানজনক মনে করেন।

## আরও দেখুন
* হিউগো অ্যাওয়ার্ড
* হিউগো অ্যাওয়ার্ড ফর বেস্ট রিলেটেড বুক
* নেবুলা অ্যাওয়ার্ড
 
## তথ্যসূত্র

## বহিঃসংযোগ
* Dictionary citations for the term "speculative fiction"
* Internet Speculative Fiction Database
* The SF Page at Project Gutenberg of Australia

বিষয়শ্রেণী:কল্পকাহিনী
বিষয়শ্রেণী:দূরকল্পকাহিনী
দি ইনস্টিটিউট অব কস্ট এন্ড ম্যানেজমেন্ট অ্যাকাউন্ট্যান্টস্ অব বাংলাদেশ

**দি ইনস্টিটিউট অব কস্ট এন্ড ম্যানেজমেন্ট অ্যাকাউন্ট্যান্টস্ অব বাংলাদেশ (আইসিএমএবি)** বাংলাদেশের বাণিজ্য মন্ত্রণালয়ের অধীনে পরিচালিত একটি সংবিধিবদ্ধ সংস্থা। এই প্রতিষ্ঠান থেকে বাংলাদেশের প্রফেশনাল কস্ট অ্যাকাউন্ট্যান্ট সনদ প্রদান করা হয়। রাজধানী ঢাকার নীলক্ষেতের আইসিএমএ ভবন থেকে এর কার্যক্রম পরিচালিত হয়। ঢাকা ছাড়াও চট্টগ্রাম,খুলনা, রাজশাহীতে আইসিএমএ'র শাখা আছে। এছাড়া কুমিল্লা, যশোর, বগুড়া, ঢাকার মিরপুর এবং উত্তরায় স্টাডি সেন্টার আছে। প্রতি বছর গড়ে ৫০-৭০ জন শিক্ষার্থী এখান থেকে প্রফেশনাল ডিগ্রী গ্রহণ করে থাকে। বছরে তিনটি সেশনে পরীক্ষা হয়ে থাকে জানুয়ারি, মে ও সেপ্টেম্বরে। প্রতিষ্ঠানটি ইন্টারন্যাশনাল ফেডারেশন অফ অ্যাকাউন্টেন্টস, কনফেডারেশন অফ এশিয়ান অ্যান্ড প্যাসিফিক অ্যাকাউন্টেন্টস, এবং সাউথ এশিয়ান ফেডারেশন অফ অ্যাকাউন্টেন্টস এর সদস্য।

## ভর্তি
বছরে দুইটি সেশনে ছাত্রছাত্রী ভর্তি করা হয়, জানুয়ারি থেকে জুন এবং জুলাই থেকে ডিসেম্বর। উচ্চমাধ্যমিক পেরোনো শিক্ষার্থীরা ‘ইন্টারমিডিয়েট এন্ট্রি রুট’ পদ্ধতির কোর্সটিতে ভর্তি হতে পারবেন। আর স্নাতকরা ‘গ্র্যাজুয়েট এন্ট্রি রুট’ পদ্ধতিতে ভর্তি হতে পারেন। এখানে প্রতি সেশনে ভর্তি হওয়া শিক্ষার্থীদের কোচিং পদ্ধতি এবং  করেসপন্ডেন্স পদ্ধতিতে পড়াশোনা করানো হয়। পড়াশোনা শেষে পরীক্ষা দিতে হয়। কোচিং পদ্ধতিতে নিয়মিত ক্লাস করতে হয়। করেসপন্ডেন্স কোর্সের ক্ষেত্রে নিয়মিত ক্লাস করতে হয় না। শুধু অ্যাসাইনমেন্ট জমা দিতে হয়।

## তথ্যসূত্র

## বহিঃসংযোগ
* অফিসিয়াল ওয়েব এড্রেস 

বিষয়শ্রেণী:১৯৫১-এ প্রতিষ্ঠিত
বিষয়শ্রেণী:বাংলাদেশে হিসাববিজ্ঞান
বিষয়শ্রেণী:বাণিজ্য মন্ত্রণালয় (বাংলাদেশ)
বিষয়শ্রেণী:ব্যবস্থাপনা হিসাববিজ্ঞান
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
লোমহর্ষক কল্পকাহিনী

**লোমহর্ষক কল্পকাহিনী** (বা *হরর ফিকশন*) কল্পসাহিত্যের একটি শাখা যেখানে পাঠক বা দর্শকে ভয় পাওয়ানোই হয় প্রধান লক্ষ্য। ঐতিহাসিকভাবে এই *ভয়* মানুষের দৈনন্দিন জীবনের অতিলৌকিক কল্পনা থেকে সঞ্জাত। ১৯৬০-এর দশক থেকে যেকোনো অস্বাভাবিক, বীভৎস, পরাবাস্তব, অথবা বিশেষভাবে রহস্যময় বা ভীতিপ্রদ বিষয়ভিত্তিক সৃষ্টিকর্মই *হরর* নামে আখ্যাত হয়ে আসছে। লোমহর্ষক কল্পকাহিনী প্রায়শই কল্পবিজ্ঞান ও ফ্যান্টাসির সঙ্গে পরস্পর সম্পৃক্ত আকারে লক্ষিত হয়; বর্তমানে তাই এই তিন ধারাকে একত্রে কল্পসাহিত্য ধারার ছত্রতলে আনা হয়েছে।

ভূতগ্রস্থতাকে (haunting) ভৌতিক ও অস্বভাবী সাহিত্যে মূল কাহিনিকাঠামো হিসেবে ব্যবহার করা হয়। হানাবাড়ির কিংবদন্তি তো সাহিত্যের একটি পুরনো থিম। উদাহরণস্বরূপ, the *[[আরব্যরজনী|আরব্যরজনীর]]* "কাইরেন আলি ও বাগদাদের হানাবাড়ি" গল্পে দেখা যায় জিন পরিপূর্ণ এক হানাবাড়ি। আরব্যরজনীর এই প্রভাব আধুনিক ভৌতিক সাহিত্যেও লক্ষ্য করা যায়, বিশেষত এইচ পি লাভক্র্যাফট রচিত গ্রন্থাবলিতে।

ভীতিপ্রদ সাহিত্যে উৎকর্ষের জন্য একাধিক পুরস্কারও দেওয়া হয়। দ্য হরর রাইটারস অ্যাসোসিয়েশন এই ধারায় শ্রেষ্ঠ কৃতিত্বের জন্য ব্রাম স্টকার অ্যাওয়ার্ড দিয়ে থাকে। এই পুরস্কার দেওয়া হয় বিশিষ্ট ড্রাকুলা-র লেখক তথা বিশিষ্ট ভৌতিক কাহিনিকার ব্রাম স্টকারের নামাঙ্কিত।

আজ ভৌতিক সাহিত্য চলচ্চিত্রেরও অন্যতম জনপ্রিয় ধারা।

## আরও দেখুন
* ভৌতিক চলচ্চিত্রের তালিকা
* এইচ পি লাভক্র্যাফট রচিত, *[[সুপারন্যাচারাল হরর ইন লিটারেচার]]*, ১৯২৭, সংস্করণ ১৯৩৪, *[[ড্যাগন অ্যান্ড আদার ম্যাকাবার টেলস]]* আরখাম হাউস, ১৯৬৫ গ্রন্থে সংকলিত
 
## তথ্যসূত্র

## বহিঃসংযোগ
* 

বিষয়শ্রেণী:কল্পকাহিনী
বিষয়শ্রেণী:লোমহর্ষক কল্পকাহিনী
মৎস্যপুরাণ

**মৎস্য পুরাণ** প্রাচীনতম পুরাণগ্রন্থ এবং একটি গুরুত্বপূর্ণ হিন্দু ধর্মশাস্ত্র। এটিতে মূলত বিষ্ণুর মৎস্য অবতারের কাহিনি বর্ণিত হয়েছে। এই যুগের পর থেকেই আর্য অর্থাৎ বর্তমান হিন্দু সমাজব্যবস্থার সূত্রপাত।

[thumb|left|200px|[মৎস্য অবতার]]
এই পুরাণের উপাখ্যান প্রাগৈতিহাসিক দ্রাবিড় পটভূমিকায় স্থাপিত। কেন্দ্রীয় চরিত্র **মৎস্যদেব** ও দ্রাবিড় সম্রাট **সত্যব্রত**, যিনি পরবর্তীকালে "আর্যপিতা" মনু নামে পরিচিত হন। ঠিক কোন সময়কালে এই কাহিনিটি সংঘঠিত হয়েছে তা বোঝা সম্ভব নয়; কারণ গ্রন্থে আশ্চর্যজনকভাবে ২ লক্ষ কোটি বছরের কথা বলা হয়েছে। কাহিনির সর্বাধিক গুরুত্বপূর্ণ অংশের সূত্রপাত তখনই হয় যখন বিষ্ণু প্রলয়ের আগে রাজা সত্যব্রতের সম্মুখে মৎস্য অবতার রূপে আবির্ভূত হন; এই সময় সত্যব্রত তার দ্রাবিড় রাজ্যের মলয় পর্বতের পাদদেশে তপস্যারত ছিলেন; প্রলয়ের পরে এই মলয় পর্বতের চূড়াতেই তিনি তার জাহাজ বাঁধেন।

এই পুরাণে সূর্যপুত্র সত্যব্রত বা মনুর জীবনবৃত্তান্ত বর্ণিত হয়েছে। যদিও এই গ্রন্থের মূল উপজীব্য প্রলয়ের বিবরণ এবং মৎস্যদেব কীভাবে মনুকে নির্দেশদান করে তার পরিবার ও অল্পসংখ্যক মানুষের প্রাণরক্ষা করেন; এবং তার সম্মুখে বেদ প্রকাশ করে নতুন এক আর্য বা বৈদিক সমাজব্যবস্থা প্রচলনে সহায়তা করেন – তার বৃত্তান্ত রয়েছে।

## বর্ণিত বিষয়ের বিবরণ
মনুমৎস্যসংবাদ, ব্রহ্মাণ্ডোৎপত্তি, দেবাদির উদ্ভব, মন্বন্তর নিরূপণ, পিতৃবংশবিবরণ, শ্রাদ্ধকাল, চন্দ্রোৎপত্তি, চন্দ্রবংশ কীর্তন, কার্তবীর্য উপাখ্যান, ভৃগুশাপে বিষ্ণুর পৃথিবীতে জন্ম, পুরুবংশকীর্তন, ক্রিয়াযোগ, বহুবিধ ব্রত, দানাদি পূণ্যকর্ম, তারকোৎপত্তি, পার্বতীর জন্ম, তপস্যা ও বিবাহ, কার্তিকের জন্ম, তারক বধ, পিতৃগাথা, সাবিত্রী উপাখ্যান, বিবিধ উৎপাত ও গ্রহশান্তিবিধি, বামন-মাহাত্ম্য, প্রতিমালক্ষণ, প্রতিমা ও দেবালয় প্রতিষ্ঠা, ভাবী রাজবংশ, মহাদান প্রভৃতি।

## তথ্যসূত্র

 
## আরও পড়ুন
* Mani, Vettam. *Puranic Encyclopedia*. 1st English ed. New Delhi: Motilal Banarsidass, 1975

## বহিঃসংযোগ
* Synopsis of Matsya Purana

বিষয়শ্রেণী:পুরাণ
বিষয়শ্রেণী:হিন্দু পুরাণ
বিষয়শ্রেণী:মহাপুরাণ
বিষয়শ্রেণী:হিন্দু ধর্মগ্রন্থ
বিষয়শ্রেণী:সংস্কৃত বিশ্বকোষ
শারীরতত্ত্ব

[right|thumb|[লিওনার্দো দা ভিঞ্চি|লিওনার্দো দা ভিঞ্চির বিখ্যাত চিত্র ভিত্রুভীয় মানব, c.&nbsp;১৪৮৭। এটিকে প্রায়ই শারীরবৃত্ত বিজ্ঞানকে প্রতিনিধিত্ব করতে ব্যবহার করা হয়]]

**শারীরতত্ত্ব** বা **শারীর বিদ্যা** বা **শারীরবৃত্ত** (ইংরেজি: Physiology) জীববিজ্ঞান এর একটি প্রধান শাখা। এ শাখায় জীবদেহের পুষ্টি, শ্বসন, ক্ষরণ, রেচন, জনন প্রভৃতি শারীরবৃত্তীয় কার্যাবলী আলোচনা করা হয়। প্রত্যেক জীবের তার নিজস্ব চারিত্রিক বৈশিষ্ট্য আছে। জীবের শরীরের কার্যপ্রণালী নিয়ে শারীরবৃত্তবিদ্যায় আলোচনা করা হয়। রাজকীয় সুয়েডীয় বিজ্ঞান একাডেমি কর্তৃক ১৯০১ সাল থেকে শারীরবৃত্ত বিদ্যায় ভূষিত সর্বোচ্চ সম্মান *[[চিকিৎসাবিজ্ঞানে নোবেল পুরস্কার]]* প্রদান করা হয়ে থাকে।

## ইতিহাস
৪২০ খ্রিস্টপূর্বাব্দে হিপোক্রেটিসের সময়কালে মানব শারীরবৃত্ত, গবেষণা ছাড়াও ঔষধের জনক হিসেবে পরিচিত ছিলো। প্রাচীন গ্রীসে এরিস্টটলের সমালোচনা এবং কাঠামোর মধ্যে সম্পর্ক এবং চিহ্নিত কার্যকারিতার উপরে জোর দেওয়ার মধ্য দিয়েই শারীরবৃত্ত ধারনার শুরু হয়। যখন ক্লডিয়াস গ্যালেনাসের (১২৬-১৯৯ খ্রিষ্টাব্দ), গ্যালেন নামে পরিচিত, শরীরের কার্যকারিতা অনুসন্ধানের পরীক্ষার ব্যবহারই ছিলো প্রথম। গ্যালেন পরীক্ষামূলক শারীরবৃত্ত বিদ্যার প্রতিষ্ঠাতা ছিলেন।

জাঁ ফার্নেল (Jean Fernel), একজন ফরাসি চিকিৎসক, ১৫২৫ সালে "শারীরবৃত্ত" ("physiology") শব্দটির পরিচয় দেন।

উনিশ শতকে, শারীরবৃত্তীয় জ্ঞান দ্রুত হারে বৃদ্ধি পেতে থাকে। বিশেষ করে ১৮৩৮ সালে জার্মান জীববিজ্ঞানী থিওডোর সোয়ান এবং মাথিয়াস শ্লেইডেনের কোষ তত্ত্বের আবিষ্কারের মধ্য দিয়ে যে সকল জীবিত বস্তুই এক বা একাধিক কোষ দ্বারা গঠিত এবং সকল কোষই পূর্বে অস্তিত্বশীল অন্য কোন কোষ থেকে উৎপত্তি লাভ করে।

বিংশ শতকে জীববিজ্ঞানীরা আগ্রহী হয়ে ওঠেন এ বিষয়ে যে, তুলনামূলক শারীরবৃত্ত এবং পরিবেশ শারীরবৃত্তের ক্ষেত্রে কীভাবে জীব কার্যাবলী মানব কার্যাবলী থেকে ভিন্ন। এই ক্ষেত্রের মধ্যে প্রধান ব্যক্তি হলেন, Knut Schmidt-Nielsen এবং George Bartholomew। অতি সম্প্রতি, বিবর্তনমূলক শারীরবৃত্ত একটি স্বতন্ত্র উপবিষয়ে পরিণত হয়েছে।

## প্রকার
সাধারণত শারীরবৃত্ত ২ প্রকারের; একটি হচ্ছে প্রাণী শারীরবৃত্ত অপরটি হচ্ছে উদ্ভিদ শারীরবৃত্ত। প্রাণী শারীরবৃত্ত বিদ্যায় মানবদেহের শারীরবৃত্তের বিশদ বর্ণনা আছে। এছাড়াও অনেক রকম শারীরবৃত্ত বিদ্যা রয়েছে যেমন- ভাইরাস শারীরবৃত্ত, ব্যাকটেরিয়া শারীরবৃত্ত, কোষ শারীরবৃত্ত এবং আরো অনেক বিভাগ।

## মানবদেহের শারীরবৃত্ত
মানবদেহের শারীরবৃত্ততে মানবদেহের নির্দিষ্ট চারিত্রিক বৈশিষ্ট্য এবং দেহের বিভিন্ন কার্যপ্রণালীর কৌশল নিয়ে আলোচনা করা হয়। এটা এমন এক ধরনের বিজ্ঞান যা মানুষের, যান্ত্রিক, শারীরিক এবং জৈবরাসায়নিক কর্ম, তাদের অঙ্গ, এবং তারা যে কোষের মধ্যে গঠিত সে বিষয়ে আলোচনা করে। শারীরবৃত্তের কেন্দ্রবিন্দুর প্রধান স্তর হলো, অঙ্গ স্তর এবং ব্যবস্থার মধ্যে ব্যবস্থা। অন্তঃস্রাবী এবং স্নায়বিক ব্যবস্থা প্রাণীদের মধ্যে কার্যকর শ্বসন এবং সংক্রমণ সংকেত এক্ষেত্রে প্রধান ভূমিকা পালন করে। হোমিওস্টয়াটিক উদ্ভিদের ক্ষেত্রে পারস্পরিক ক্রিয়ার বিষয় প্রাণীদের সঙ্গে একটি প্রধান দিক।

## আরও দেখুন
* ফলিত শারীরবৃত্ত
* প্রতিরক্ষা শারীরবৃত্ত
* শরীরচর্চার শারীরবৃত্ত
* মৎস্য শারীরবৃত্ত
* মানবদেহের শারীরবৃত্ত
* কীট শারীরবৃত্ত
* শারীরবৃত্তীয় প্রক্রিয়াসমগ্র (Physiome)
* Somatopsychic

## তথ্যসূত্র

## বহিঃসংযোগ

* ফিজিওলজিক্যাল সোসাইটি
*  সার্বজনীন তথ্যের জন্যে - আমেরিকান ফিজিওলজিক্যাল সোসাইটি

বিষয়শ্রেণী:শারীরতত্ত্ব
বিষয়শ্রেণী:জৈব রসায়ন
বিষয়শ্রেণী:জীববিজ্ঞানের শাখা
অঙ্গসংস্থান

[থাম্ব|ডান|250px|পুরুষ ''[Caprella mutica* এর অঙ্গসংস্থান।]]
*'অঙ্গসংস্থান** জীববিজ্ঞানের একটি শাখা যা জীবের আকার আকৃতি এবং তাদের নির্দিষ্ট কাঠামোগত বৈশিষ্ট্য অধ্যয়ন নিয়ে কাজ করে। 

এর মধ্যে বাহ্যিক দিকগুলি (আকৃতি, গঠন, [[রঙ]], [[প্যাটার্ন]], [[আকার]]) অন্তর্ভুক্ত রয়েছে, অর্থাৎ বাহ্যিক অঙ্গসংস্থান (বা [[আইডোনমি]]), পাশাপাশি হাড় এবং অঙ্গগুলির মতো অভ্যন্তরীণ অংশগুলির আকার অর্থাৎ অভ্যন্তরীণ অঙ্গসংস্থান (বা [[শারীরস্থান]])। এটি দেহতত্ত্বের বিপরীতে যা মূলত ফাংশন নিয়ে কাজ করে। অঙ্গসংস্থান জীববিজ্ঞানের একটি শাখা যা কোনও জীব বা ট্যাক্সনের স্থূল কাঠামো এবং এর উপাদানগুলির অংশ অধ্যয়ন নিয়ে কাজ করে।

== ব্যাকরণ এবং শব্দ ব্যবহার ==
''অঙ্গসংস্থান'' শব্দটি "[[প্রাচীন গ্রিক]]" μορφή, morphé = গঠন এবং λόγος, lógos = পাঠ, বিজ্ঞান শব্দদ্বয়ের মাধ্যমে গঠিত। [[জোহান উলফগ্যাং ভব গোয়েথে]] অঙ্গসংগঠন এর জীববৈজ্ঞানিক ধারণাকে উন্নীত করেন (১৭৯০) এবং স্বাধীনভাবে পরবর্তিতে এর উন্নয়ন ঘটান জার্মান শারীরস্থানবিৎ এবং শারীরবিজ্ঞানী [[কার্ল ফ্রেডরিখ বার্ডাখ]] (১৮০০)।

ইংরেজ-ভাষী দেশে "আণবিক অঙ্গসংস্থান" কোনপ্রকার যৌগিক অণু যেমন [[পলিমার]] ও [[আরএনএ]] ইত্যাদিকে বর্ণনা করার জন্য ব্যবহৃত হয়।"স্থূল অঙ্গসংস্থানবিদ্যা" শব্দদ্বয় কোন [[অঙ্গাণু]]র যৌথ কাঠামো কিংবা কোন অঙ্গাণুর সাধারণ বর্ণনা এবং প্রতিটির পৃথক গঠন অর্থে ব্যবহৃত হয়।

== অঙ্গসংস্থানবিদ্যার শাখা ==
* **তুলনামূলক অঙ্গসংস্থানবিদ্যা** হল অঙ্গাণুর শারীরিক গঠনের লোকাস-এর গঠনের বিশ্লেষণ এবং শ্রেণিবিন্যাসগত ধাপের ভিত্তি।
* **প্রায়োগিক অঙ্গসংস্থানবিদ্যা** অঙ্গসংস্থানগত বৈশিষ্ট্যের গঠন ও কার্যক্রমের পারস্পরিক সম্পর্ক নিয়ে আলোচনা করে।
* **পরীক্ষামূলক অঙ্গসংস্থানবিদ্যা** পরীক্ষাগতভাবে অঙ্গাণুর বহিঃঅঙ্গসংস্থানের বাহ্যিক প্রভাবকের ক্রিয়াসমূহ এবং জেনেটিক প্রকরণ নিয়ে আলোচনা করে।
* **এনাটমি''' হল বিজ্ঞানের এক শাখা যা মানুষ, প্রাণী এবং অন্যান্য জীবিত অঙ্গাণুসমূহের শারীরিক গঠন নিয়ে আলোচনা করে।

## আরও দেখুন

* তুলনামূলক শারীরতত্ত্ব
* পতঙ্গ অঙ্গসংস্থানবিদ্যা
* মরফোমেট্রিক্স
* নিউরোমরফোলজি
* ফেনেটিকস
* ফেনোটাইপ
* ফিনোটাইপীয় নমনীয়তা
* উদ্ভিদ অঙ্গসংস্থানবিদ্যা

## তথ্যসূত্র


বিষয়শ্রেণী:জীববিজ্ঞান
বিষয়শ্রেণী:তুলনামূলক শারীরতত্ত্ব
বিষয়শ্রেণী:জীববিজ্ঞানের শাখা
কোষবিদ্যা

thumb|right|300px|কোষের আণবিক উপাদান
**কোষবিদ্যা** (; গ্রিক  থেকে, *kytos*, "একটি ঠালা"; এবং , **) একটি বিশুদ্ধ প্রাণিবিজ্ঞানের প্রধান শাখা, এ শাখায় কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয়। কোষের বিভিন্ন প্রকারের কার্যপ্রণালীর কৌশল নিয়েও কোষবিদ্যায় আলোচনা করা হয়। কোষ হচ্ছে জীবদেহের একক। জীববিজ্ঞানে কোষবিদ্যা শাখায় সাধারণত দুই প্রকারের কোষ নিয়ে আলোচনা করা হয়; একটি উদ্ভিদ কোষ এবং অপরটি প্রাণিকোষ।

## ইতিহাস
১৬৬৫ খৃষ্টাব্দে অণুবীক্ষণ যন্ত্রের সাহায্যে ইংরেজ বিজ্ঞানী রবার্ট হুক এর বোতলের ছিপির কোষ বা সেল আবিষ্কারই কোষতত্ব বা কোষবিদ্যার সূচনা করে। বিজ্ঞানী হুক ছিপিতে মৃত কোষ দেখেছিলেন, অর্থাত কেবল কোষ প্রাচীরই তিনি দেখতে পেরেছিলেন। এর পর ইতালীয় বিজ্ঞানী ম্যালপিঘি (Malpighi) ও ইংরেজ বিজ্ঞানী গ্রিউ (Grew) উদ্ভিদের টিস্যু বা কলা পরীক্ষার মাধ্যমে হুকের গবেষণাকে সমর্থন করেন। নিউক্লিয়াস আবিষ্কারের পরে জার্মান উদ্ভিদ বিজ্ঞানী Schleiden ও প্রানীবিজ্ঞানী Schwann কোষ মতবাদ গঠন করেন। এর দ্বারা প্রমাণিত হয় কোষই হল জীবনের জন্যে প্রয়োজনীয় বস্তুর আধার এবং সব সজীব বস্তুই কোষ দ্বারা গঠিত। এর পরে প্রোটোপ্লাজম ও প্রোটোপ্লাস্ট  আবিষ্কারে এই মতবাদের বিরুদ্ধ অর্গানিসম্যাল মতও সৃষ্টি হয়। বিজ্ঞানের যুগান্তকারী উন্নতির সাথে সাথে কোষবিদ্যার নতুন নতুন তথ্য ও তত্ত্ব আবিষ্কার হয়েছে।

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:কোষ জীববিজ্ঞান
রোগবিজ্ঞান

[thumb|200px|right|[Bacteriology: Agar plate with bacterial colonies.]]
thumb|right|200px|This mastectomy specimen contains an infiltrating ductal carcinoma of the breast. A pathologist will use immunohistochemistry and fluorescent in-situ hybridization to detect markers which determine the optimal chemotherapy regimen for this patient.
**রোগবিজ্ঞান** () হচ্ছে একটি বিশুদ্ধ প্রাণিবিজ্ঞানের প্রধান শাখা, এই শাখায় প্রাণিদেহের বিভিন্ন রোগ, লক্ষণ, রোগতত্ত্ব, প্রতিকার ইত্যাদি বিশদভারে পর্যালোচনা করা হয়। অণুবীক্ষণ যন্ত্রের মাধ্যমে রোগের লক্ষণের সাথে আলাদা করে কোষের পরিবর্তন সম্পর্কযুক্ত করা যায় এই রোগনিরূপণবিদ্যার মাধ্যমে।

## ইতিহাস
শুরুর দিকে রোগবিজ্ঞান ছিল খুব বর্ণনামূলক। পূর্বে রোগ নির্ণয় এবং শ্রেণিবিভাগ করা হতো শারীরস্থানিক এবং আণুবীক্ষণিক শারীরস্থানিক পরিবর্তন দেখে। ১৯শ শতকের অর্ধেক সময় ধরে এই পদ্ধতিতে এবং অণুজীববিদ্যার পদ্ধতি যোগ করে অণুজীব (প্রোটোযোয়া, ব্যাকটেরিয়া এবং ছত্রাক) মানুষের মৃত্যুর প্রধান কারণ হিসেবে ধরা হয়।

## তথ্যসূত্র


বিষয়শ্রেণী:জীববিজ্ঞান
বিষয়শ্রেণী:রোগবিজ্ঞান
বিষয়শ্রেণী:জীববিজ্ঞানের শাখা
কলাস্থানবিদ্যা

ডান|300px|থাম্ব|মাইক্রোস্কোপে দৃশ্য মানবদেহের ফুসফুসের কলার নমুনা
**কলাস্থানবিদ্যা** () বিশুদ্ধ উদ্ভিদবিজ্ঞান ও প্রাণীবিজ্ঞানের একটি প্রধান শাখা, এ শাখায় বহুকোষী জীবেদের (অর্থাত প্রাণী ও উদ্ভিদ) বিভিন্ন কলার অবস্থান, গঠন, আকার, আয়তন ও কাজ সম্বন্ধে আলোচনা করা হয়।  কোষবিজ্ঞান বা সাইটোলজি (cytology) ও কলাবিজ্ঞানের (হিস্টোলজি) প্রধান পার্থক্য হল কোষ বিজ্ঞানে মূলতঃ আলাদা আলাদা ভাবে ভাসমান কোষেদের বর্ণনা করা হয়। কলার মধ্যে অবস্থান কালে কোষের জে ত্রিমাত্রিক আকৃতি থাকে, বিচ্ছিন্ন ভাবে ভাসমান কোষে তা থাকে না। ফলে কোষের আকৃতি কেবল কলা বিজ্ঞানে কাজে লাগে কোষবিজ্ঞানে কোন কাজে আসে না। কোষবিজ্ঞান প্রধানত কেন্দ্রকের (নিউক্লিয়াস) চেহারা ও সাইটোপ্লাস্মের আয়তন ও রংএর পার্থক্য দ্বারা চালিত হয়। কলাবিজ্ঞানে শুধু কোষেদের আকৃতিই নয়, কোষদের অবস্থান, পারস্পরিক নৈকট্য ও আন্তঃকোষীয় সংযোগ, ও ধাত্র ইত্যাদির সাহাযয়ে কলার পরিচয়, কলার মধ্যে কোন অসঙ্গতি আছে কিনা, পরিচয়হীন কলার উ্তপত্তিগত সূত্র, অসমবৃদ্ধি, অবৃদ্ধি, অতিবৃদ্ধি ও কর্কট্রোগের সম্ভাবনা ইত্যাদি সন্ধান করা হয়।

কলাস্থানিজ্ঞানের সঙ্গে ওতপ্রোতভাবে জড়িত আছে কলারসায়ন (Histochemistry) যাতে কলার উপর নানা রকম রাসায়নিক প্রক্রিয়ায় কলাকে নানা রঙে রঞ্জিত করে অণুবীক্ষণ যন্ত্রে দেখার উপযোগী করা হয়।

## তথ্যসূত্র


বিষয়শ্রেণী:শারীরস্থান
বিষয়শ্রেণী:জীববিজ্ঞান
বিষয়শ্রেণী:কলাস্থান
আব্দুল (দ্ব্যর্থতা নিরসন)

**আব্দুল** অথবা **আবদুল** দ্বারা শুরু নিবন্ধের তালিকাঃ

* আব্দুল আলিম চৌধুরী
* আবদুল মুকিত খান - সংসদ সদস্য (চতুর্থ, পঞ্চম ও সপ্তম জাতীয় সংসদ নির্বাচনে - সিলেট-৩ থেকে)
* আবদুল মুকিত - বীর প্রতীক
* আব্দুল আলী
* আব্দুল আলীম
* আব্দুল-মুত্তালিব
* আব্দুল করিম (মৃত্তিকাবিজ্ঞানী)
* আব্দুল করিম পারেখ
* আব্দুল কাদের জিলানী
* আব্দুল কাদের মোল্লা
* আব্দুল কালাম
* আব্দুল গণি
* আব্দুল জব্বার
* আব্দুল জব্বার (কণ্ঠশিল্পী)
* আব্দুল জব্বার খান
* আব্দুল জব্বার খান (চলচ্চিত্র পরিচালক)
* আব্দুল জলিল
* আব্দুল বারী
* আব্দুল মজিদ
* আব্দুল মতিন
* আব্দুল মতিন (ভাষাসৈনিক)
* আব্দুল মতিন চৌধুরী
* আব্দুল মান্নান ভূঁইয়া
* আব্দুল মান্নান হোসেন
* আব্দুল মালেক
* আব্দুল মালেক উকিল
* আব্দুল মুত্তালিব
* আব্দুল মুবীন
* আব্দুল রহমান আল-সুদাইস
* আব্দুল লতিফ
* আব্দুল লতিফ চৌধুরী ফুলতলী
* আব্দুল হাকিম
* আব্দুল হাকীম
* আবদুল হামিদ
* আবদুল আউয়াল মিন্টু
* আবদুল আউয়াল সরকার
* আবদুল আজিজ
* আবদুল আজিজ (বীর বিক্রম)
* আবদুল আজিজ ইবনে সৌদ
* আবদুল আলিম
* আবদুল আলিম (বীর প্রতীক)
* আবদুল আলিম চৌধুরী
* আবদুল আলী গারুলী ও নিবারণসুন্দরীর পুথি
* আবদুল আলীম
* আবদুল আহাদ (সঙ্গীত পরিচালক)
* আবদুল ওয়াজেদ
* আবদুল ওয়াহিদ চৌধুরী
* আবদুল ওয়াহেদ
* আবদুল ওয়াহেদ (বীর প্রতীক)
* আবদুল ওয়াহেদ চৌধুরী
* আবদুল করিম
* আবদুল করিম (ইতিহাসবিদ)
* আবদুল করিম (বীর বিক্রম)
* আবদুল করিম খন্দকার
* আবদুল করিম খোন্দকার
* আবদুল কাদির
* আবদুল কাদির (ক্রিকেটার)
* আবদুল কাদির (পাকিস্তানি ক্রিকেটার)
* আবদুল কাদির (বাঙালি কবি)
* আবদুল কাদির আল হুসায়নি
* আবদুল কাদির মোল্লা
* আবদুল কাদির মোল্লা সিটি কলেজ
* আবদুল কাদের
* আবদুল কাদের (বীর প্রতীক)
* আবদুল কাদের খান
* আবদুল কাদের জিলানি
* আবদুল কাদের জিলানী
* আবদুল কাদের মোল্লা
* আবদুল কাদের সিদ্দিকী
* আবদুল কালাম
* আবদুল কুদ্দুস
* আবদুল খালেক
* আবদুল খালেক (বীর বিক্রম)
* আবদুল গণি
* আবদুল গফুর
* আবদুল গফুর (বীর প্রতীক)
* আবদুল গফুর হালী
* আবদুল গাফফার চৌধুরী
* আবদুল গাফ্‌ফার চৌধুরি
* আবদুল জব্বার
* আবদুল জব্বার (জ্যোতির্বিজ্ঞানী)
* আবদুল জব্বার (বীর প্রতীক)
* আবদুল জব্বার (ভাষা শহীদ)
* আবদুল জব্বার খান
* আবদুল বাতেন
* আবদুল বাতেন খান
* আবদুল বাতেন খান (বীর প্রতীক)
* আবদুল বারী চৌধুরী
* আবদুল মজিদ
* আবদুল মজিদ মিয়া
* আবদুল মতিন
* আবদুল মতিন (ভাষাসৈনিক)
* আবদুল মতিন (লেখক)
* আবদুল মমিন
* আবদুল মান্নান
* আবদুল মান্নান (বীর উত্তম)
* আবদুল মান্নান (বীর প্রতীক)
* আবদুল মান্নান (বীর বিক্রম)
* আবদুল মান্নান (মুক্তিযোদ্ধা)
* আবদুল মান্নান (রাজনীতিবিদ)
* আবদুল মান্নান সৈয়দ
* আবদুল মালিক ইবনে মারওয়ান
* আবদুল মালেক
* আবদুল মালেক (বীর প্রতীক)
* আবদুল মালেক (মুক্তিযোদ্ধা)
* আবদুল মালেক চুন্নু
* আবদুল মালেক পাটোয়ারী
* আবদুল মালেক বীর প্রতীক
* আবদুল মুতালিব মালেক
* আবদুল মুত্তালিব
* আবদুল মোত্তালেব
* আবদুল লতিফ
* আবদুল লতিফ (নওয়াব)
* আবদুল লতিফ (বীর উত্তম)
* আবদুল লতিফ (বীর প্রতীক)
* আবদুল লতিফ মজুমদার
* আবদুল লতিফ মন্ডল
* আবদুল হক
* আবদুল হক (প্রাবন্ধিক)
* আবদুল হক (বীর বিক্রম)
* আবদুল হক (মুক্তিযোদ্ধা)
* আবদুল হক চৌধুরী
* আবদুল হাই মাশরেকী
* আবদুল হাই শিকদার
* আবদুল হাকিম
* আবদুল হাকিম (বীর প্রতীক)
* আবদুল হাকিম (মুক্তিযোদ্ধা)
* আবদুল হামিদ খান ভাসানী
* আবদুল হালিম (বীর বিক্রম)
* আবদুল হালিম চৌধুরী জুয়েল

## আরোও দেখুন
*  বা 
*  বা
পিয়ের সিমোঁ লাপ্লাস

**পিয়ের সিমোঁ মার্কি দ্যু-লাপ্লাস** () (২৩শে মার্চ, ১৭৪৯ - ৫ই মার্চ, ১৮২৭) একজন ফরাসি গণিতবিদ ও জ্যোতির্বিদ, যিনি গাণিতিক জ্যোতির্বিদ্যা ও পরিসংখ্যানের উন্নয়নে গুরুত্বপূর্ণ ভূমিকা রেখেছেন। তিনি তাঁর *মেকানিক সেলেস্ত* (অর্থাৎ জ্যোতিঃবলবিদ্যা) গ্রন্থের পাঁচ খণ্ডে তাঁর পূর্বসূরীদের কাজের সারসংক্ষেপ ও পরিবর্ধন করেছেন। তার এই কাজ চিরায়ত বলবিদ্যার জ্যামিতিক দৃষ্টিভঙ্গির পরিবর্তন ঘটিয়ে ক্যালকুলাস ভিত্তিক চর্চার পথ খুলে দেয়, এবং এর ফলে অনেক নতুন সমস্যা সমাধানের দুয়ার খুলে যায়। পরিসংখ্যানে সম্ভাব্যতার বেইসীয় পরিভাষাও মূলত লাপ্লাসেরই অবদান।

তিনি লাপ্লাস সমীকরণ সৃষ্টি করেন এবং লাপ্লাস রূপান্তরের পথ প্রদর্শন করেন, যা গাণিতিক পদার্থবিজ্ঞানে বহুল ব্যবহৃত একটি হাতিয়ার; এ ক্ষেত্রটিতে তিনি ছিলেন সেরাদের একজন। ফলিত গণিতে নানাভাবে ব্যবহৃত লাপ্লাসীয় অন্তরক অপারেটরের নাম তার নামানুসারে রাখা হয়েছে।

### লাপ্লাস ও তার কর্ম
*  (in French)
* 
* 
* 
* David, F. N. (1965) "Some notes on Laplace", in Neyman, J. & LeCam, L. M. (eds) *Bernoulli, Bayes and Laplace*, Berlin, *pp*30-44
* 
* 
*  
* 
* 
* , delivered 15 June 1829, published in 1831. (in French)
* 
* — (1997) *Pierre Simon Laplace 1749-1827: A Life in Exact Science*, Princeton: Princeton University Press, 
* Grattan-Guinness, I., 2005, "'Exposition du système du monde' and 'Traité de méchanique céleste'" in his *Landmark Writings in Western Mathematics*. Elsevier: 242-57.
* 
* 
* 
* — (2005) *Pierre Simon Laplace 1749-1827: A Determined Scientist*, Cambridge, MA: Harvard University Press,  
* 
*  (1999)
* Rouse Ball, W. W. [1908] (2003) "Pierre Simon Laplace (1749 - 1827)", in *A Short Account of the History of Mathematics*, 4th ed., Dover, 
* 
* 
* Whitrow, G. J. (2001) "Laplace, Pierre-Simon, marquis de", *[[Encyclopaedia Britannica]]*, Deluxe CDROM edition
* 
* 
* 
*  (available from Google Books)

## বহিঃসংযোগ
* 
* "Pierre-Simon Laplace" in the MacTutor History of Mathematics archive.
* 
* Laplace's math genealogy
* Extending Laplace & Fourier Transforms
----

বিষয়শ্রেণী:১৭৪৯-এ জন্ম
বিষয়শ্রেণী:১৮২৭-এ মৃত্যু
বিষয়শ্রেণী:কালভাদোসের অধিবাসী
বিষয়শ্রেণী:নির্ণয়বাদী
বিষয়শ্রেণী:আলোকপ্রাপ্ত বিজ্ঞানী
বিষয়শ্রেণী:ফরাসি জ্যোতির্বিদ
বিষয়শ্রেণী:১৮শ' শতকের গণিতবিদ
বিষয়শ্রেণী:১৯শ' শতকের গণিতবিদ
বিষয়শ্রেণী:ফরাসি গণিতবিদ
বিষয়শ্রেণী:গাণিতিক বিশ্লেষণ
বিষয়শ্রেণী:সম্ভাব্যতা তাত্ত্বিক
বিষয়শ্রেণী:তত্ত্বীয় পদার্থবিজ্ঞানী
বিষয়শ্রেণী:ফরাসি বিজ্ঞানী
বিষয়শ্রেণী:একাডেমি ফ্রানচাইসের সদস্য
বিষয়শ্রেণী:১৮শ' শতকের জ্যোতির্বিদ
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:প্রথম ফরাসি সাম্রাজ্যের কাউন্ট
বিষয়শ্রেণী:লেজিওঁ দনরের রাজকীয় অফিসার
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯শ শতাব্দীর ফরাসি গণিতবিদ
বিষয়শ্রেণী:রয়েল সোসাইটির সভ্য
বিষয়শ্রেণী:প্রবাহী গতিবিজ্ঞানী
বিষয়শ্রেণী:ফরাসি পদার্থবিজ্ঞানী
বিষয়শ্রেণী:গাণিতিক বিশ্লেষক
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:তাত্ত্বিক পদার্থবিজ্ঞানী
হিরোসাই নোহারা

**হিরোসাই নোহারা** () (জন্মঃ ১৯৬৭ ইং) একজন জাপানি পর্যটক যিনি মেক্সিকো সিটির বেনিতো হুয়ারেস আন্তর্জাতিক বিমানবন্দরের এরাইভেল লাউঞ্জে প্রায় চার মাস কাটিয়েছেন। তিনি বিমানবন্দরে পৌঁছান ২ সেপ্টেম্বর ২০০৮ সালে ও বিমান বন্দর ত্যাগ করেন ২৯ ডিসেম্বর ২০০৮ সালে। বিমানবন্দর ত্যাগ করে তিনি একজন মহিলার সাথে মেক্সিকো সিটির একটি এপার্টমেন্টে উঠেন। মহিলাটিকে *ওয়ুকি* নামে সনাক্ত করা হয়।

## জীবনী
নোহারা মেক্সিকোতে আসার পূর্বে জাপানের অফিস পরিষ্কার-পরিচ্ছন্ন কর্মী ছিলেন। বিমানবন্দরে থাকাকালীন সময়ে তার খাবার-দাবার বিমানবন্দরের একটি ফাস্ট ফুড দোকান ও কম্বল, জামাকাপড় সহ অন্যান্য প্রয়োজনীয় সামগ্রী তাকে দেখতে আসা উৎসাহী মানুষরা সরবরাহ করেন। পরবর্তীতে যখন নোহারা বিভিন্ন মিডিয়ার মারফতে পরিচিতি লাভ করতে থাকেন তখন ফাস্ট ফুড কোম্পানী থেকে তাদের নিজস্ব টি শার্ট, টুপি ও মগ সরবরাহ করেন যাতে টিভিতে তাকে দেখানোর সময় সারাদেশে দোকানটিরও প্রচারণা হয়। নোহারা উক্ত তিন মাসে কিছু স্পেনিশ ও ইংরেজি ভাষা শেখেন।

লোকাল মিডিয়া গুলো ইন্টারপ্রেটার এর মাধ্যমে তার সাক্ষাৎকার গ্রহণের সময়, কাগজপত্র কোন সমস্যা না থাকার পরও কেন বিমান বন্দরে অবস্থান করছেন জানতে চাইলে তিনি প্রশ্ন এড়িয়ে যান। কিন্তু বিমানবন্দরের একজন ওয়ের্ট্রেসের মাধ্যমে জানা যায়, তিনি প্রেম ঘটিত কোন কারণে বিমান বন্দরে কাটান।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:পর্যটক
বিষয়শ্রেণী:১৯৬০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকোর সংস্কৃতি
বিষয়শ্রেণী:জাপান–মেক্সিকো সম্পর্ক
বিদ্যালয়

[থাম্ব|[মতিঝিল সরকারি বালক উচ্চ বিদ্যালয়]]
[thumb|[শৈলেন্দ্র সরকার বিদ্যালয়]]

**বিদ্যালয়** একপ্রকার প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে। সাধারণত প্রথম শ্রেণি থেকে বিদ্যালয় শুরু হয়। তবে অধুনা প্লেগ্রুপ, নার্সারি, কিন্ডারগার্টেন (কেজি) ইত্যাদিকে প্রাক-বিদ্যালয় পঠন হিসেবে গ্রহণ করা হয় এবং এসব পাঠদানও বিদ্যালয়ের অন্তর্ভুক্ত ধরা হয়। সাধারণ্যের কাছে বিদ্যালয় শুধুমাত্র প্রথম শ্রেণি থেকে বা প্রাক-বিদ্যালয় থেকে পঞ্চম, দশম বা দ্বাদশ শ্রেণি পর্যন্ত পাঠদানের প্রতিষ্ঠান হিসেবে গণ্য।

বিদ্যালয় সাধারণত তাত্ত্বিক জ্ঞান বিতরণ করে। তবে ব্যবহারিক জ্ঞান বিতরণকারী প্রতিষ্ঠানও বিদ্যালয় হতে পারে। এই ধারণায় বিভিন্ন ট্রেনিং ইনস্টিটিউটও বিদ্যালয় হিসেবে গণ্য হতে পারে। বিশ্বের অধিকাংশ দেশেই তাত্ত্বিক শিক্ষা বাধ্যতামূলক, তাই প্রাথমিক শিক্ষা গ্রহণার্থে বিদ্যালয় গমনও প্রাথমিক শ্রেণীতে বাধ্যতামূলক।

## শব্দগত গঠন
"বিদ্যা" (জ্ঞান) এবং "আলয়" (আগার বা স্থান) শব্দদ্বয় সহযোগে বিদ্যালয় শব্দটি গঠিত, যা বিদ্যা বিতরণ ও গ্রহণের স্থান বা আগার হিসেবেই পরিচিত।

## বিদ্যালয়ের গঠন
সাধারণত বিদ্যালয়ের এক বা একাধিক ভবন থাকে। তবে ভবনবিহীন অনেক বিদ্যালয় ভারত, বাংলাদেশসহ আফ্রিকার অনেক দেশে পরিচালিত হয়। ভবনসমৃদ্ধ বিদ্যালয়ে যেসকল বিষয় পরিলক্ষিত হয়:
* শ্রেণিকক্ষ (আবশ্যিক)
* শিক্ষক ও প্রশাসনিক কক্ষ
* পাঠাগার
* খেলার মাঠ, অনেক বিদ্যালয়েই খেলার মাঠ থাকে না
* খাবার ঘর বা ক্যাফেতেরিয়া
* গবেষণাগার
* কম্পিউটার কক্ষ
* মনিটরিং রুম

## বিদ্যালয় অনুষঙ্গ

### বিদ্যালয়ে পাঠদান ও বিদ্যার্জনে বিভিন্ন উপাদান ব্যবহৃত হয়। যেমন

* ব্ল্যাকবোর্ড-চক-ডাস্টার বা মোছনী
* পাঠ্যবই
* খাতা-কলম-পেন্সিল
* বেঞ্চ-চেয়ার-টেবিল
* রং-তুলি
অবশ্য এসব অনুষঙ্গ ছাড়াও কেবলমাত্র মুখে মুখে অনেক অনানুষ্ঠানিক বিদ্যালয় পরিচালিত হতেও দেখা যায়। কিন্তু সেই বিদ্যালয়গুলিতে সঠিকভাবে পরাশুনো হয় না।বিদ্যালয়গুলিতে সঠিক পাঠক্রমের অভাব রয়েছে।

## অনলাইন বিদ্যালয়
আধুনিক ইন্টারনেটভিত্তিক বিশ্বে অনলাইনে ইন্টারনেটের মাধ্যমে পাঠদান ও বিদ্যার্জনের উপায়কে অনলাইন বিদ্যালয় হিসেবে গণ্য করা হয়। এমন অনেক শিক্ষাসহায়ক প্রকল্প আছে, যারা অনলাইনেই এরকম পাঠদান পরিচালনা করে এবং পাঠসম্পন্ন হলে সনদ প্রদান করে।

খাগড়াবন্দ আদর্শ বিদ্যা নিকেতন একটি স্বায়ত্তশাসিত বিদ্যালয়। এই বিদ্যালয়টি রংপুর জেলার বদরগঞ্জ উপজেলায় অবস্তিত।

## তথ্যসূত্র

## বহিঃসংযোগ

বিষয়শ্রেণী:শিক্ষাপ্রতিষ্ঠান
বিষয়শ্রেণী:বিদ্যালয়
দূষণ

right|thumb|300px|দ্বিতীয় বিশ্বযুদ্ধের সময়কালীন একটি কারখানা থেকে বায়ু দূষণ
পরিবেশের ভৌত,রাসায়নিক ও জৈবিক বৈশিষ্ট্যের যে অবাঞ্চিত পরিবর্তন জীবের জীবনধারণকে ক্ষতিগ্রস্ত করে তাকেই দূষণ বলে।

ক্ষতিকর পদার্থ পরিবেশের উপাদানসমূহে  যুক্ত হলে তাকে **পরিবেশ দূষণ** বলে।
পরিবেশ দূষণ বিভিন্নভাবে হয়ে থাকে। বায়ু দূষণ, জল দূষণ, শব্দ দূষণ এবং মৃত্তিকা দূষণ এর মধ্যে অন্যতম। দূষণ মানবস্বাস্থ্যের ওপর প্রভূত ক্ষতিকর প্রভাব ফেলে।

## প্রকারভেদ
[alt=নদীর ভাঙ্গন|থাম্ব|[বরিশালে নদীর তীরে ইটভাটায় ইট পোড়ানোর কারণে বায়ু দূষণ]]
alt=নদীর ভাঙ্গন|থাম্ব|অস্ট্রেলিয়ায় কয়লা কারখানা। কয়লার দহন বিভিন্ন পরিমাণ সালফার ডাই অক্সাইড সহ কার্বন ডাই অক্সাইড উৎপন্ন করে।
দূষণের প্রকারভেদ হলো
* জল দূষণ
* মাটি দূষণ
* বায়ু দূষণ
* শব্দ দূষণ

## দূষণের প্রভাব
পরিবেশ দূষণের কারণে পরিবেশে স্বাভাবিক ভারসাম্য বিনষ্ট হয়। এছাড়া জীবজগতের স্বাভাবিক এবং স্বতঃস্ফুর্ত বিকাশ ব্যাহত হয়।
### মানবদেহে দূষণের প্রভাব

#### জলদূষণ জনিত রোগ
কলেরা,
আমাশয়,
টাইফয়েড,
ডাইরিয়া,
উদরাময় মাথা ব্যথা, হৃদরোগ ইত্যাদি জটিলতা দেখা দিয়ে থাকে ।

**শব্দদূষণ  জনিত রোগ**

শব্দদূষণের ফলে নয়েজ ইনডিউসিং হেয়ারিং লস (NIHL), অ্যাক্যুসটিক ট্রমা, মায়োকার্ডিয়াল ইনফার্কশন, বিভিন্ন প্রাণীর প্রজননে বাধা সৃষ্টি করে উচ্চ প্রাবল্যের শব্দ।

## তথ্যসূত্র

বিষয়শ্রেণী:পরিবেশ
বিষয়শ্রেণী:পরিবেশ সংরক্ষণ
বিষয়শ্রেণী:দূষণ
অনুভূতি

থাম্ব|ছয়টি মৌলিক আবেগের উদাহরণ

দেহে বা মনে সংবেদন সৃষ্টি হওয়াকে বলা হয় **অনুভূতি**। অনুভূতি শারীরিক ও মানসিক দুই ধরনের হয়। স্পর্শের দ্বারা ঠাণ্ডা, গরম কিংবা ব্যাথা, আরামের অনুভব করা শারীরিক অনুভূতির মধ্যে পড়ে। মনের আনন্দ, ব্যাথা-বেদনা, হতাশা, ভালোবাসা ইত্যাদি মানসিক অনুভূতির উদাহরণ।
অনুভূতি, মনোবিজ্ঞানে অন্যতম বিতর্কিত প্রসঙ্গ হিসেবে দার্শনিক ও চিন্তাবিদদের মাঝে বহুবার আলোচিত হয়ে এসেছে। মানসিক অনুভূতি তীব্রতাভেদে অনেক সময় শারীরিক অনুভূতির উৎস হয়ে থাকে।

অনুভূতি মূলত অভিজ্ঞতা বা উপলব্ধির মাধ্যমে স্পর্শের শারীরিক সংবেদন বর্ণনা করতে ব্যবহৃত হয়। শব্দটি অন্যান্য অভিজ্ঞতার বর্ণনা দিতেও ব্যবহৃত হয়, যেমন "উষ্ণতার অনুভূতি"  এবং সাধারণ অনুভূতি।

মনোবিজ্ঞানে, অনুভূতি শব্দটি আবেগের সাথে ঘনিষ্ঠভাবে সম্পর্কিত, এবং সাধারণত আবেগের সচেতন বিষয়গত অভিজ্ঞতাকে বোঝায়।  বিষয়গত অভিজ্ঞতার অধ্যয়নকে ঘটনাবিদ্যা হিসাবে উল্লেখ করা হয়, যেখানে সাইকোথেরাপি এমন একটি প্রক্রিয়াকে বোঝায় যেখানে একজন থেরাপিস্ট একজন ক্লায়েন্টকে তাদের নিজস্ব অনুভূতি এবং অভিজ্ঞতা বুঝতে সাহায্য করে। অনুভূতিগুলি চেতনার একটি অবস্থা হিসাবেও পরিচিত।

## তথ্যসূত্র

## বহিঃসংযোগ
* "ফিলিংস" অ্যালবার্ট মরিস
* অনুভূতির অভিধান


বিষয়শ্রেণী:মনোবিজ্ঞান
বিষয়শ্রেণী:প্রত্যক্ষজ গুণ
বিষয়শ্রেণী:চেতনা
অনুসন্ধান (দ্ব্যর্থতা নিরসন)

সন্ধান বা **অনুসন্ধান** বলতে নিম্নলিখিত কোন বিষয় বোঝানো যেতে পারে:

গণিত:
* অনুসন্ধান পদ্ধতি বা "সার্চ অ্যালগোরিদম্" হল একধরনের গাণিতিক পদ্ধতি যাতে একটি প্রশ্নের অনেকগুলি সম্ভাব্য উত্তরের মধ্যে থেকে সঠিক উত্তর খুঁজে বার করার জন্য এমন নিয়ম বার করা হয় যা স্বয়ংক্রিয় যন্ত্র দ্বারাও পরিচালনা করা সম্ভব।
* বায়েসিয়ান সন্ধান তত্ব, বায়েসিয়ান পরিসংখ্যান দ্বারা সর্বোচ্চ সম্ভাবনাময় স্থান থেকে শুরু করে নিয়মানুবর্তীভাবে ক্রমিক নিম্নবর্তী সম্ভাব্য স্থানে সন্ধান।
* ট্রি সার্চ, ট্রি অর্থাৎ বৃক্ষের ন্যায় শাখাপ্রশাখা বিন্যাস যুক্ত তথ্যের মধ্যে নিয়মানুবর্তী ভাবে উচ্চতর শাখা থেকে স্তরে স্তরে ভাগ করে সংকীর্ণতর ব্যাপ্তির নিম্নবর্তী শাখাসমূহে অনুসন্ধান করা।

ক্রীড়া ও বিনোদন:
* সন্ধান বা অনুসন্ধান নামযুক্ত চলচ্চিত্র সমূহ
* অনুসন্ধান বিষয়ক চলচ্চিত্র সমূহ
* অনুসন্ধান মূলক খেলা

অন্যান্য ব্যবহারে
* সন্ধান তত্ব, অর্থনীতিবিদ্যায় কোন ব্যক্তির অনেকগুলি সম্ভাব্য সুযোগের মধ্যে সর্বাপেক্ষা লাভজনক সুযোগ চয়নপদ্ধতি।
* দৃষ্টি সন্ধান, দৃশ্যমান বিভিন্ন সম্ভাবনার মধ্যে চোখ বোলানো।
* অনুসন্ধান ও উদ্ধার, সংকটের বার্তা পেয়ে বিপন্ন ব্যক্তিদের সন্ধান করে পরিত্রাণ করার ব্যবস্থা।
* খানা তল্লাশি, আইনসম্মত ভাবে কোন স্থানকে ঘেরাও করে নিশ্চিদ্রভাবে সম্পূর্ণভাবে তল্লাশি চালানো।

শব্দসংক্ষেপ **সার্চ**
* সোসাইটি ফর এডুকেশন অ্যাকশন অ্যাণ্ড রিসার্চ ইন কম্যুনিটি হেলথ, একটি ভারতীয় নন-প্রফিট সংগঠন।

## আরো দেখুন
* সার্চ ইঞ্জিন
খরচ

থাম্ব|২০১৮ মোট মার্কিন সরকার ব্যয় ব্রেকডাউন
**খরচ** অর্থ ব্যয়। প্রচলিত ব্যবহারে খরচ বলতে অর্থের ব্যয় বুঝানো হয়। উদাহরণ "আমার গতমাসে মোট ২৭৮৯০ টাকা খরচ হয়েছে।" কিংবা "এত খরচ করে উপহার কেনার কী দরকার ছিল?"

আন্তর্জাতিক হিসাবরক্ষণ প্রমিতকরণ বোর্ডের সংজ্ঞানুসারে খরচ বা expense হচ্ছে -
:*...decreases in economic benefits during the accounting period in the form of outflows or depletions of assets or incurrences hi of liabilities that result in decreases in equity, other than those relating to distributions to equity participants.*

## তথ্যসূত্র


বিষয়শ্রেণী:খরচ
অলসতা

থাম্ব|
**অলসতা** মানে কর্মবিমূখতা। নিষ্ক্রিয় অথবা কর্মবিমূখ কিংবা উদ্যমহীন ব্যক্তিকে অলস বলা হয়। আলসেমি নিজের ও সমাজের অবক্ষয় ডেকে আনে। অলসতা একটি জাতির উন্নতির পথে হুমকিস্বরূপ। অলসতা মানুষের শিরা গুলো এমন ভাবে খেয়ে নেয়, যেভাবে লোহাকে মরিচা খেয়ে নেয়।

বিপরীত শব্দঃ পরিশ্রমী, উদ্যোগী, সক্রিয়

স্থিরতা অর্থেও অলস শব্দের প্রয়োগ দেখা যায়। "কাকফাটা গরমের এই অলস মধ্যদুপুরে একগ্লাস ঠান্ডা বেলের শরবত যেন অমৃতের মতো লাগে।"

## তথ্যসূত্র

বিষয়শ্রেণী:মানব আচরণ
বিষয়শ্রেণী:নৈতিকতা
বিষয়শ্রেণী:কাজ
বার্তা

**বার্তা** () হলো ভাব বিনিময় ও যোগাযোগের একক। এক পক্ষ থেকে আরেক পক্ষের কাছে প্রেরিত তথ্যের সমাহারকে বার্তা বলা হয়। যোগাযোগ বিজ্ঞানের ভাষায় বার্তা হলো তথ্য যা প্রেরকের কাছ থেকে প্রাপকের কাছে প্রেরিত হয়। বার্তার প্রচলিত কিছু সংজ্ঞার হলো
* যেকোনো ধারণা বা চিন্তা, যা কোনো ভাষার মাধ্যমে প্রকাশ করা হয়েছে, এবং কোনো যোগাযোগ ব্যবস্থার মাধ্যমে প্রেরণের উপযোগী রূপে প্রকাশিত হয়েছে।
* তথ্যের যেকোনো সমাহার যার শুরু ও শেষটুকু সুনির্দিষ্টভাবে চিহ্নিত।

কম্পিউটার বিজ্ঞানে বার্তা বা message দুই রকমের - সফটওয়ারের ভেতরে আদান প্রদান করা বার্তা, এবং মানব-পাঠযোগ্য বার্তা যা সফটওয়ারের মাধ্যমে এক ব্যক্তি হতে আরেক ব্যক্তির উদ্দেশ্যে প্রেরণ করা হয়।

বিষয়শ্রেণী:যোগাযোগ
শব্দদূষণ

[thumb|250px|right|একটি [বোয়িং ৭৪৭-৪০০ লন্ডন হিথ্রো বিমানবন্দরে অবতরণের পূর্বে লোকালয়ের খুব কাছ দিয়ে উড়ে যাচ্ছে]]
**শব্দদূষণ** বলতে মানুষের বা কোনো প্রাণীর শ্রুতিসীমা অতিক্রমকারী কোনো শব্দ সৃষ্টির কারণে শ্রবণশক্তি ক্ষতিগ্রস্ত হওয়ার সম্ভাবনাকে বোঝায়। যানজট, কলকারখানা থেকে দূষণ সৃষ্টিকারী এরকম তীব্র শব্দের উৎপত্তি হয়। মানুষ সাধারণত ২০-২০,০০০ হার্জের কম বা বেশি শব্দ শুনতে পায় না। তাই মানুষের জন্য শব্দদূষণ প্রকৃতপক্ষে এই সীমার মধ্যেই তীব্রতর শব্দ দ্বারাই হয়ে থাকে।বিভিন্ন উৎস থেকে উৎপন্ন জোরালো এবং অপ্রয়োজনীয় শব্দ মানুষের সহনশীলতার মাত্রা ছাড়িয়ে বিরক্তি ঘটানো এবং স্বাস্থ্যের ক্ষতিসাধন করাই শব্দ দূষণ।

## ফলাফল
মানুষের কান যেকোনো শব্দের ব্যাপারে যথেষ্ট সংবেদী। তাই তীব্র শব্দ কানের পর্দাতে বেশ জোরে ধাক্কা দেয়, যা কানের পর্দাকে নষ্টও করে দিতে পারে। শিশুদের ক্ষেত্রে এর ক্ষতিকর প্রভাব সুদূর প্রসারী হতে পারে। শিশু বয়সে শব্দের অধিক তারতম্যের জন্য বৃদ্ধ বয়সে তাদের কানের বিভিন্ন সমস্যা দেখা যায় ।
দলগতভাবে বিভিন্ন অঞ্চলে শব্দ দূষণের কারণ অনুসন্ধান করা হয়েছে এবং দেখা গেছে- যে সমস্ত অঞ্চলে দূষণের মাত্রা বেশি সেখানে নিম্নলিখিত অসুবিধা বা ক্ষতিকর প্রভাব মানুষের মধ্যে পড়েছে।
* দূষণ প্রভাবিত এলাকার মানুষের মেজাজ খিটখিটে হচ্ছে। 
* আচরণে অস্বাভাবিকতা ও মানসিক উত্তেজনা দেখা যাচ্ছে।
* মানুষকে ক্লান্ত মানসিক অবসাদগ্রস্ত ও কাজে অমনোযোগী করে।
* বিশেষ করে শিশুদের মানসিক বিকাশ ব্যাহত হচ্ছে 

## মনুষ্য স্বাস্থ্য
শব্দদূষণের কারণে শ্রবণশক্তি হ্রাসের পাশাপাশি মানুষের স্বাস্থ্য এবং আচার-আচরণ - উভয় ক্ষেত্রেই সমস্যার সৃষ্টি করে থাকে। অপ্রয়োজনীয় ও অতিরিক্ত শব্দের কারণে ব্যক্তির শারীরিক ও মানসিক স্বাভাবিক কার্যকলাপ ভীষণভাবে ক্ষতিগ্রস্ত হতে পারে। শব্দদূষণের কারণে দুশ্চিন্তা, উগ্রতা, উচ্চ রক্তচাপ, টিন্নিটাস, শ্রবণশক্তি হ্রাস, ঘুমের ব্যাঘাতসহ অন্যান্য ক্ষতিকর ও বিরূপ প্রতিক্রিয়া ঘটতে পারে।

এছাড়াও, অন্যান্য শারীরিক প্রতিক্রিয়া হিসেবে স্মরণশক্তি হ্রাস, মানসিক অবসাদ ইত্যাদি হতে পারে।

## বিমানের আওয়াজ

বিমানের প্রচণ্ড আওয়াজের ফলে বিমানবন্দর এলাকার আশেপাশে ব্যাপক শব্দ দূষণগত পরিবেশের সৃষ্টি করে। রাতে এবং ভোরে যদি বিমান পরিচালনা করা হয় তখন ব্যক্তির ঘুমের ব্যাঘাত ঘটে। শুধুমাত্র অবতরণ কিংবা উড্ডয়নের জন্যই বিমানের আওয়াজ সৃষ্টি হয় না; পাশাপাশি বিমান মেরামত , পর্যবেক্ষণের প্রশিক্ষণের জন্য এরূপ হয়ে থাকে। এরফলে ব্যক্তি বিশেষতঃ শিশুর শব্দদূষণগত কারণে শারীরিক এবং মানসিক বিকাশেও ব্যাপক প্রভাব সৃষ্টি করে থাকে।

## তথ্যসূত্র

## বহিঃসংযোগ
* 
* World Health Organisation - Guidelines for Community Noise
* Clive Thompson on How Man-Made Noise May Be Altering Earths Ecology {sic}

বিষয়শ্রেণী:দূষণ
বিষয়শ্রেণী:পরিবেশ বিপর্যয়
বিষয়শ্রেণী:শব্দ (ধ্বনি)
বিষয়শ্রেণী:বিমানবন্দর
বিষয়শ্রেণী:স্বাস্থ্য ঝুঁকি
বিষয়শ্রেণী:যানবাহন
বিষয়শ্রেণী:শব্দদূষণ
বিষয়শ্রেণী:শ্রুতিবিজ্ঞান
বিষয়শ্রেণী:নগরায়ন
বিষয়শ্রেণী:নগর পরিকল্পনা
বিষয়শ্রেণী:শব্দবিজ্ঞান
দোকান

থাম্ব|একটি খুচরা দোকানের ছবি
**দোকান** (Dokan) হচ্ছে পণ্য কেনাকাটার কেন্দ্র। ক্রেতা এখানে অর্থের বিনিময়ে বিক্রেতার কাছ থেকে পণ্য কিনে থাকেন। সাধারণত দোকানগুলো একমালিকানা বা অংশীদারত্বের ভিত্তিতে পরিচালিত হয়। দোকানে সাধারণতঃ খুচরা কেনাকাটা করা হয়ে থাকে। ক্রেতারা সরাসরি ভোগ করার জন্যে বা অন্যত্র বিক্রয়ের উদ্দেশ্যে দোকান থেকে পণ্য কেনেন।
ব্যবসায়ের পরিভাষায়,  উৎপাদনকারী বা আমদানীকারকের কাছ থেকে সরাসরি নিজেই অথবা পাইকারী বিক্রেতার মাধ্যমে পাইকারী দরে পণ্য ক্রয় করে প্রান্তিক ব্যবহারকারীর নিকট তার ক্ষুদ্রতর অংশ বিক্রয় করেন।তা বিত্রয় করে যে মুনাফা পায় তা দিয়ে তার পরিবারের ভরণপোষণ করে। বাকি অংশ ব্যবসায়ের জন্য মূলধন হিসেবে রাখে। এটি মূলত একটি অনানুষ্ঠানিক প্রতিষ্ঠান।

যে কোন ব্যক্তি যেকোন অংকের টাকা নিয়ে এ ধরনের দোকান চালু করতে পারেন। যেমন অল্প পুঁজি নিয়ে যে কেউ পান সুপারি বা সিগারেটের দোকান খুলতে পারেন। আবার মাঝারি ধরণের পুঁজি নিয়ে যে কেউ মুদি দোকান বা অন্য যেকোন কিছুর দোকান খুলতে পারেন।

দোকান বড় নাকি ছোট হবে তা সম্পূর্ণ ব্যক্তির উপর নির্ভর করে। একজন ব্যক্তির মালিকানায় দোকান পরিচালিত হলে তা এক মালিকানা ব্যবসায় হিসেবেও পরিচিত।
## তথ্যসূত্র
 

## বহিঃসংযোগ

বিষয়শ্রেণী:ব্যবসা
মঈন উদ্দিন আহমেদ

**মইন উদ্দিন আহমেদ**, যিনি **মইন ইউ আহমেদ** নামে বেশি পরিচিত, ছিলেন বাংলাদেশ সেনাবাহিনীর একজন উচ্চপদস্থ কর্মকর্তা ও সাবেক সেনাপ্রধান। তিনি ১৫ জুন ২০০৫ হতে ১৫ জুন ২০০৯ পর্যন্ত বাংলাদেশের ১২ তম সেনাপ্রধান হিসেবে দায়িত্ব পালন করেছিলেন। এক-এগারোর মূলনায়ক হিসেবে তিনি প্রেসিডেন্ট ইয়াজউদ্দীনকে জরুরি অবস্থা ঘোষণার মাধ্যমে উপদেষ্টা পরিষদ ভেঙে দেয়ার জন্য রাজি করান।

## বহিঃসংযোগ
*
*
*Cliffhanger in Bangladesh

বিষয়শ্রেণী:সেনাবাহিনী প্রধান (বাংলাদেশ)
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী জেনারেল
বিষয়শ্রেণী:নোয়াখালী জেলার ব্যক্তি
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:পিএএফ কলেজ সারগোদার প্রাক্তন শিক্ষার্থী
বামনপুরাণ

**বামন পুরাণ** (সংস্কৃত: वामन पुराण) অষ্টাদশ হিন্দুপুরাণের অন্যতম পুরাণ এবং একটি গুরুত্বপূর্ণ হিন্দু ধর্মগ্রন্থ। এই পুরাণ দেবতা বিষ্ণুর বামন অবতারের নামে নামকরণ করা হয়েছে এবং বামনাবতারের মাহাত্ম্য বর্ণিত হয়েছে। *বামন পুরাণ*–এ অবশ্য বিষ্ণু ও শিব উভয় দেবতারই বন্দনা করা হয়েছে। অধিকাংশ পুরাণের মতো *বামন পুরাণ*–এও দশটি বৈশিষ্ট্য পরিলক্ষিত হয়। এগুলি হল: সর্গ, বিসর্গ, স্থান, পোষণ, উতি, বৃত্তি, রক্ষ, মন্বন্তর, বংশ ও উপাশ্রয়। সর্গের উপজীব্য বিশ্বসৃষ্টির কাহিনি। বিসর্গ থেকে জানা যায় কীভাবে বিভিন্ন জীব একটি প্রজাতি থেকে অপর প্রজাতিতে বিবর্তিত হয়। স্থান, পোষণ, উতি ও বৃত্তি মানব-উদ্বর্তনের বিভিন্ন প্রয়াসের বিবরণী। রক্ষ অংশ থেকে জানা যায় কীভাবে বিষ্ণু বিশ্বরক্ষার উদ্দেশ্যে নানা অবতার গ্রহণ করে মর্ত্যে অবতীর্ণ হন। মন্বন্তর অংশে মন্বন্তর অর্থাৎ মনুর রাজত্বকালের সম্পূর্ণ ইতিহাস বর্ণিত হয়েছে। বংশ অংশে ব্রহ্মা সহ রাজাদের বংশবৃত্তান্ত বর্ণিত হয়েছে। উপাশ্রয় থেকে ব্রহ্মের প্রকৃত অর্থের কথা জানা যায়।

*বামন পুরাণ*–এর মুদ্রিত সংস্করণে মোট ৯৬টি অধ্যায় রয়েছে। প্রথম অধ্যায়ের সূচনায় দেখা যায়, নারদ পুলস্থ্যকে বিষ্ণুর বামন অবতারের কথা জিজ্ঞাসা করছেন। ৩৪-৪২ অধ্যায়ে কুরুক্ষেত্র অঞ্চলের তীর্থ, নদী ও বনের বিস্তারিত বিবরণ পাওয়া যায়।

## টীকা


## তথ্যসূত্র
* Mani, Vettam. *Puranic Encyclopedia*. 1st English ed. New Delhi: Motilal Banarsidass, 1975.

## বহিঃসংযোগ
* Synopsis of Vamana Purana

বিষয়শ্রেণী:পুরাণ
বিষয়শ্রেণী:হিন্দু পুরাণ
বিষয়শ্রেণী:মহাপুরাণ
বিষয়শ্রেণী:হিন্দু ধর্মগ্রন্থ
বিষয়শ্রেণী:শৈব ধর্মগ্রন্থ
অতিথি

অতিথি হল এমন একজন ব্যক্তি যাকে আতিথ্য দেওয়া হয়।
## অতিথি (সঙ্গীত, সাহিত্য ও চলচ্চিত্র)

* দ্য গেস্ট" (The Guest) অ্যালবার্ট কামু-এর একটি ছোট গল্প যা প্রথম প্রকাশিত হয় 1957 সালে।
* অতিথি", এমা ক্লাইন রচিত ২০২৩ সালের উপন্যাস
* অতিথি (অ্যালবাম) - ১৯৯৪ সালে প্রকাশিত ক্রিটারস বুগিনের অ্যালবাম
* অতিথি (অ্যালবাম) - ২০০২ সালের ফ্যান্টম প্ল্যানেটের অ্যালবাম
* অতিথি (২০১৮), দক্ষিণ কোরিয়ার টিভি সিরিজ
* দ্য গেস্ট (২০১৪ সালের মার্কিন থ্রিলার চলচ্চিত্র), পরিচালনায় অ্যাডাম উইংগার্ড
* দ্য গেস্ট (২০১৪), মরিসিও লোপেজ ফার্নান্দেজ পরিচালিত চিলির নাট্য চলচ্চিত্র
* , Chinese thriller film
* দ্য গেস্ট (2017-এর চলচ্চিত্র)
* দ্য গেস্ট (2018-এর ইতালীয় চলচ্চিত্র)
* দ্য গেস্ট (2019-এর বার্মিজ চলচ্চিত্র)
* অতিথি (2020 চলচ্চিত্র) ফিন ক্যালান পরিচালিত ব্রিটিশ স্বল্পদৈর্ঘ্য চলচ্চিত্র
* *অতিথিঃ আলেপ্পো থেকে ইস্তাম্বুল*, 2017 তুর্কি-জর্ডানীয় চলচ্চিত্র সাবা মুবারক অভিনীত

বিষয়শ্রেণী:সংস্কৃতি
বিষয়শ্রেণী:সমাজবিজ্ঞান
সেনা হোটেল ম্যানেজমেন্ট ইনস্টিটিউট

**সেনা হোটেল ম্যানেজমেন্ট ইনস্টিটিউট** (Army Hotel Management Institute - AHMI) ২০০৯ সালের ৩রা জুন ঢাকা, বাংলাদেশে প্রতিষ্ঠিত হয়। বাংলাদেশ সেনা বাহিনীর সেনা প্রধান জেনারেল মঈন ইউ আহমেদ ঢাকায় রাডিসন ওয়াটার গার্ডেন হোটেলের উৎসব বেন্‌কুয়েট হলে এটি উদ্বোধন করেন। দেশে-বিদেশে পর্যটন ও হোটেল ব্যবস্থাপনা বিভাগের চাহিদা পূরণের অঙ্গিকার নিয়ে এর যাত্রা শুরু হয়। ভারতের বেঙ্গালুরুতে অবস্থিত প্রসিদ্ধ **সেনা ইনস্টিটিউট অব হোটেল ম্যনেজমেন্ট এন্ড ক্যটারিং টেক্‌নোলজি** এর সাথে এই ইনস্টিটিউটের সাদৃশ্য আছে।

## পাঠ্যক্রম
২০ সপ্তাহ মেয়াদী **খাদ্য ও পানীয় ব্যবস্থা** হচ্ছে এর প্রথম কোর্স। এর ফি হচ্ছে ৩৫,০০০ টাকা (৫০০$)। প্রথম ব্যচের শিক্ষা কার্যক্রম ৮ জুন ২০০৯ হতে শুরু হয়। ভর্তির যোগ্যতা হলো উচ্চ মাধ্যমিক বা ও-লেভেল পাশ। এখানে খাদ্য ব্যবস্থাপনা, উৎপাদন এবং সেবা বিষয়ে হাতে কলমে শিক্ষার ব্যবস্থা রয়েছে। এর পাঠ্যক্রম তৈরির সময় তাত্ত্বিক ও ব্যবহারীকের মাঝে ভারসাম্য, স্বশিক্ষা এবং দক্ষ শিক্ষক সংশ্লিষ্টতার প্রতি খেয়াল রাখা হয়েছে। অত্র ইনস্টিটিউটে ৪ বছর মায়াদী ডিগ্রী কোর্স চালুর পরিকল্পনা রয়েছে।

## প্রশাসন
সেনা হোটেল ম্যানেজমেন্ট ইনস্টিটিউটের প্রশাসন ও ব্যবস্থাপনার দায়িত্ব রয়েছে সেনা কল্যাণ সংস্থা ও সেনা কল্যাণ ট্রাস্ট এর একটি কোম্পানি সেনা হোটেল ডেভেলপমেন্ট লিমিটেডের উপর। চট্টগ্রামে কোম্পানির দ্বারা একটি ৫ তারা হোটেল প্রতিষ্ঠার কাজ এগিয়ে চলেছে এবং খুলনায় আরো একটি নির্মাণের পরিকল্পনা রয়েছে। ঢাকার বিখ্যাত **রেডিসন ওয়াটার গার্ডেন হোটেল** সেনা হোটেল ডেভেলপমেন্ট লিমিটেড কোম্পানি দ্বারা প্রতিষ্ঠিত।

## তথ্যসূত্র


বিষয়শ্রেণী:অসম্পূর্ণ
বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
কৃষ্ণা চট্টোপাধ্যায়

**কৃষ্ণা চট্টোপাধ্যায়** (১ অক্টোবর ১৯৩৫ – ২৩ মে ২০০৯) একজন বিশিষ্ট ভারতীয় বাঙালি কণ্ঠশিল্পী তথা বাংলা কাব্যগীতির জগতে এক প্রবাদপ্রতিম ব্যক্তিত্ব। অতুলপ্রসাদ এবং দ্বিজেন্দ্রলালের গানে বিশেষ খ্যাতি ও জনপ্রিয়তা অর্জন করা এই শিল্পী রজনীকান্ত সেন, দিলীপকুমার রায়, হিমাংশু দত্তের গান তথা রবীন্দ্রসংগীত ও বাংলা আধুনিক গানেও সমান পারদর্শী ছিলেন।

## সঙ্গীতজীবন
কৃষ্ণা চট্টোপাধ্যায়ের পিতা হরেন্দ্রনাথ চট্টোপাধ্যায় ছিলেন সেযুগের একজন বিশিষ্ট অতুলপ্রসাদী শিল্পী। কলকাতায় পিতৃগৃহের সাঙ্গীতিক পরিবেশে বেড়ে ওঠা কৃষ্ণার অতুলপ্রসাদের গানে তালিম পেয়েছিলেন পিতার হাতেই। তবে 
কৃষ্ণা চট্টোপাধ্যায়ের পারিবারিক আদিনিবাস ছিল পশ্চিমবঙ্গের নদিয়া জেলার কৃষ্ণনগরে। তবে তার ছেলেবেলা কাটে কলকাতার পৈত্রিক বাড়িতে। পিতা হরেন্দ্রনাথ চট্টোপাধ্যায় ছিলেন সেযুগের বিশিষ্ট অতুলপ্রসাদী গায়ক। অতুলপ্রসাদের গানে কৃষ্ণা চট্টোপাধ্যায়ের তালিম পিতার কাছেই। যদিও তার প্রথম রেকর্ড ছিল দ্বিজেন্দ্রগীতির। ১৯৫৭ সালে প্রকাশিত এই গ্রামোফোন ডিস্কে এক পিঠে প্রকাশিত হয় দ্বিজেন্দ্রলালের ‘সে কেন দেখা দিল রে’ ও অপর পিঠে ‘মলয় আসিয়া কয়ে গেছে কানে’।

দ্বিজেন্দ্রগীতির শিক্ষা কৃষ্ণা চট্টোপাধ্যায় পেয়েছিলেন দ্বিজেন্দ্রলালের পুত্র তথা তার পিতৃবন্ধু দিলীপকুমার রায়ের কাছ থেকে; যদিও তার কাছে সরাসরি গান শেখেননি তিনি। সঙ্গীতবিশেষজ্ঞ শোভন সোমের মতে,


...তাঁর (দ্বিজেন্দ্রলাল রায়) দেশাত্মবোধক গানগুলি ছাড়া ডিস্‌কে কাব্যগীতিগুলি নাটুকে ঢঙে গাইতেন গত শতকের গোড়ার দিকের পেশাদার মঞ্চের অভিনেত্রীরা। দ্বিজেন্দ্রলালের গানে পরিশীলিত মাত্রা ও গাম্ভীর্য যোগ করে যে দুজন গায়িকা গত শতকের (বিশ শতক) মাঝামাঝি এই গানকে নতুন করে জনপ্রিয় করে তোলেন তাঁরা ছিলেন মঞ্জু গুপ্ত ও কৃষ্ণা চট্টোপাধ্যায়। কৃষ্ণার কণ্ঠে দ্বিজেন্দ্রলালের খেয়ালাঙ্গ ও কীর্তনাঙ্গ দু’ধরনের গানই নবতর সৌন্দর্যে সঞ্জীবিত হয়েছিল। কৃষ্ণা ছিলেন দ্বিজেন্দ্রলাল রায়ের ও অতুলপ্রসাদ সেনের গানের অন্যতম ব্যাখ্যাতা। তাঁরই কথায় পরবর্তীকালের স্বরলিপির চেয়ে তিনি বেশি নির্ভর করতেন গুরুমুখী বিদ্যার উপর।

কৃষ্ণধন বন্দ্যোপাধ্যায় ও ভীষ্মদেব চট্টোপাধ্যায়ের কাছে শাস্ত্রীয় সঙ্গীতে তালিম নেন কৃষ্ণা। রবীন্দ্রসঙ্গীত শেখেন কণিকা বন্দ্যোপাধ্যায়ের কাছে। উল্লেখ্য, কণিকা অতুলপ্রসাদী শিখেছিলেন কৃষ্ণার পিতা হরেন্দ্রনাথ চট্টোপাধ্যায়ের নিকট। আবার কমল দাশগুপ্ত ও সলিল চৌধুরীর তালিমেও ডিস্কে গান গেয়েছিলেন কৃষ্ণা।

## শেষ জীবন
২০০১ সালে গুরুতর হৃদরোগে আক্রান্ত হয়ে কৃষ্ণা বাকশক্তি রহিত হন। এরপর প্রায় আটবছর রোগভোগ করার পর জীবনের শেষদিনগুলি অতিবাহিত করেন দক্ষিণ দিল্লিতে কনিষ্ঠ পুত্র বিক্রমজিৎ রায়ের বাসভবনে। অবশেষে ২০০৯ সালের ২৩ মে ৭৪ বছর বয়সে এই কিংবদন্তি শিল্পীর জীবনাবসান ঘটে।

## প্রকাশনা
তার বিখ্যাত সিডি অ্যালবামগুলির মধ্যে *সবারে বাসরে ভাল* (অতুলপ্রসাদী) ও *অনন্ত মহিমা তব* (রজনীকান্তের গান) বিশেষভাবে উল্লেখযোগ্য।

## পাদটীকা
* স্মরণ: কৃষ্ণা চট্টোপাধ্যায় (১৯৩৫ – ২০০৯), শোভন সোম, *দেশ* , ২ জুন, ২০০৯ সংখ্যা

## তথ্যসূত্র


বিষয়শ্রেণী:১৯৩৫-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:বাঙালি সঙ্গীতশিল্পী
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:অতুলপ্রসাদী শিল্পী
বিষয়শ্রেণী:দ্বিজেন্দ্রগীতি শিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:কলকাতার ব্যক্তি
বিষয়শ্রেণী:নদিয়া জেলার ব্যক্তি
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:জম্মু ও কাশ্মীরের নারী সঙ্গীতজ্ঞ
বিষয়শ্রেণী:কৃষ্ণনগরের ব্যক্তি
ভারবি

থাম্ব|কিরাতার্জ্জুনীয় মহাকাব্য অনুসারে, ভগবান শিব অর্জুনকে অস্ত্রদান করছেন।
**ভারবি** হলেন খ্রিস্টীয় ষষ্ঠ শতাব্দীর একজন বিখ্যাত সংস্কৃত কবি। তিনি *কিরাতার্জ্জুনীয়* নামক মহাকাব্য রচনার জন্য বিখ্যাত। আঠারোটি সর্গে বিভক্ত এই কাব্য মহাভারতের একটি পর্বাধ্যায় অবলম্বনে রচিত। সম্ভবত ভারবি দক্ষিণ ভারতের কবি ছিলেন। মনে করা হয়, তার রচনাকাল পশ্চিম গঙ্গ রাজবংশের রাজা দুর্বিনীত ও পল্লব রাজবংশের রাজা সিংহবিষ্ণুর শাসনকালের সমসাময়িক ছিল।

তার রচনার বৈশিষ্ট্য ছিল জটিল আঙ্গিক ও লঘু অভিপ্রকাশ। সম্ভবত অষ্টম শতকের কবি মাঘ তার রচনা দ্বারা অনুপ্রাণিত হয়েছিলেন।

## তথ্যসূত্র

* এনসাইক্লোপিডিয়া ব্রিটানিকা

বিষয়শ্রেণী:ভারতীয় কবি
বিষয়শ্রেণী:সংস্কৃত কবি
বিষয়শ্রেণী:৬ষ্ঠ শতাব্দীর ভারতীয় কবি
বিষয়শ্রেণী:ভারতীয় পুরুষ কবি
মরিচঝাঁপি

**মরিচঝাঁপি** বা **মরিচঝাঁপি দ্বীপ** বর্তমান পশ্চিমবঙ্গের দক্ষিণ ২৪ পরগণা জেলার সুন্দরবন সংরক্ষিত বনাঞ্চলে অবস্থিত একটি দ্বীপ।

় ্রায় ১৫০,০০০ উদ্বাস্তু দণ্ডকারণ্য থেকে পশ্চিমবঙ্গে ফিরে এলে তাদের বেশিরভাগকে পুনরায় ফিরে যেতে বাধ্য করা হয়। এদের মধ্যে  প্রায় ১৪,০০০ উদ্বাস্তু মরিচঝাঁপিতে তাদের বসতি স্থাপন করেছিল। সরকারের হিংসাত্মক কর্মের জন্য অনেক উদ্বাস্তুর মৃত্যু হয়েছিল; যদিও প্রকৃত সংখ্যা আজও অজানা, তবে কিছু কিছু গবেষক বিশ্বাস করেন যে পুলিশের নৃশংসতায় শতশত জনগণের মৃত্যু হয়েছিল; রোগ এবং অনাহারেও মৃত্যু হয়েছিল কিছু মানুষের।

## তথ্যসূত্র


বিষয়শ্রেণী:পশ্চিমবঙ্গের দ্বীপ
বিষয়শ্রেণী:সুন্দরবন
বিষয়শ্রেণী:পশ্চিমবঙ্গের রাজনীতি
বিষয়শ্রেণী:পশ্চিমবঙ্গের ইতিহাস (১৯৪৭–বর্তমান)
বিষয়শ্রেণী:১৯৭৮-এ ভারত
বিষয়শ্রেণী:১৯৭৯-এ ভারত
বিষয়শ্রেণী:১৯৭০-এর দশকে পশ্চিমবঙ্গ
বিষয়শ্রেণী:ভারতে সহিংসতা
বিষয়শ্রেণী:ভারতের দ্বীপ
বিষয়শ্রেণী:বঙ্গোপসাগরের দ্বীপ
বিষ্ণুপুরাণ

**বিষ্ণু পুরাণ** (সংস্কৃত: विष्णुपुराण) অষ্টাদশ হিন্দু মহাপুরাণের অন্যতম তথা একটি প্রাচীন ও মধ্যযুগীয় গুরুত্বপূর্ণ হিন্দু ধর্মগ্রন্থ। পরাশর ও তার শিষ্য মৈত্রেয়ের মধ্যে কথোপকথনরূপে বিধৃত এই পুরাণ ছয়টি অংশে বিভক্ত। মূল উপজীব্য বিষয় বিশ্বসৃষ্টি, দেবাসুরের সংগ্রামকাহিনি, বিষ্ণুর অবতারদের কথা ও কিংবদন্তি রাজাদের বংশবৃত্তান্ত।

মনে করা হয়, এই পুরাণের শ্লোকসংখ্যা ২৩,০০০। যদিও পুরাণে প্রাপ্ত শ্লোকের আসল সংখ্যা সাত হাজারেরও কম। পূর্ব ও পশ্চিম ভারতে বিশেষ স্থানীয় গুরুত্বসহকারে রচিত পুথিগুলির মধ্যে কোনো বিরোধ নেই এবং তাদের কোনো অংশই অনাবিষ্কৃত থাকেনি। মূল পাঠ ও টীকা উভয় ক্ষেত্রেই একটি সূচনা, মধ্যাংশ ও সমাপ্তি-অংশ দেখা যায়। এবং এই রচনা যে সম্পূর্ণ তা নিয়েও কোনো মতদ্বৈধতা নেই। এই রকম বিপরীতধর্মী ঘটনার কোনো যুক্তিযুক্ত কারণও অবশ্য জানা যায়নি।

## বিষয়বস্তু
[thumb|left|200px|[বিষ্ণু]]

গ্রন্থের আরম্ভ হয় সৃষ্টি ও চার যুগের বর্ণনা দিয়ে। এছাড়াও প্রথম অংশে আলোচিত হয়েছে, রুদ্রের কাহিনী, সমুদ্র মন্থনের কথা, বিষ্ণুর পরমভক্ত ধ্রুবের কাহিনি ও প্রাচীন রাজা বেণ ও পৃথুর উপাখ্যান। পরবর্তী অংশের উপজীব্য পৃথুর উত্তরাধিকার প্রচেতাদের কাহিনি, হিরণ্যকশিপু ও প্রহ্লাদের প্রসিদ্ধ উপাখ্যান, বিভিন্ন অঞ্চল, জাতি, পর্বত ও নদী সহ পরিচিত বিশ্বের কিছু ভৌগোলিক বিবরণ, বিশ্বধারণা ও জড়ভরতের বিভিন্ন জন্মের কাহিনি। তৃতীয় অংশের আলোচ্য বিষয় মন্বন্তর, ব্যাসদেব ও যাজ্ঞবল্ক্য ঋষি, সূর্য, যম, ভক্ত শতধনু ও শৈব্য, চতুর্বর্ণ ও চতুরাশ্রমের কথা। চতুর্থ অংশে প্রাচীন ভারতের বিখ্যাত সূর্য ও চন্দ্রবংশের রাজাদের বিবরণ লিখিত আছে। এছাড়াও কলিযুগে ‘আবির্ভূত হবেন’ এমন কিছু রাজার তালিকাও দেওয়া হয়েছে। আর একটি তালিকায় রয়েছে শিশুনাগ, নন্দ ও মৌর্য প্রভৃতি মগধ রাজাদের কথা। পরবর্তী অংশে জন্ম থেকে যদুবংশ ধ্বংস পর্যন্ত কৃষ্ণজীবনী আলোচিত হয়েছে। ষষ্ঠ ও শেষ অংশে ভাবী কলিকালে সৃষ্টি ধ্বংস তথা পুরাণসকলের গুরুত্বের কথা আলোচিত হয়েছে।


কলিযুগের রাজারা দুর্নীতিপরায়ণ হবেন এবং তাঁদের প্রজাদের সম্পত্তি দখল করতে থাকবেন। তখন মর্যাদার একমাত্র মাপকাঠি হবে সম্পত্তি ও অর্থ; মিথ্যাই হবে সাফল্যের প্রধান মাধ্যম। জীবনধারণের সর্বজনমান্য পন্থা হবে দুর্নীতি। শেষে অর্থলোলুপ রাজাদের সমর্থন করতে না পেরে কলিযুগের মানুষেরা পর্বতমধ্যস্থ উপত্যকায় আশ্রয় নেবে।


বিষ্ণুধর্মোত্তর পুরাণ একটি পৃথক পুরাণ যা আলোচ্য পুরাণের একটি পরিশিষ্টাংশ।

হোরাস হেম্যান উইলসন এই পুরাণকে প্রাচীনতম পুরাণ বলে মনে করেন। তার মতে প্রথম খ্রিস্টপূর্বাব্দে এই গ্রন্থের রচনা। যদিও গেভিন ফ্লাডের মতে, খ্রিস্টীয় চতুর্থ শতকে এই পুরাণ রচিত হয়।

## পাদটীকা

## তথ্যসূত্র

* 
* 

## আরও পড়ুন
* Mani, Vettam. *Puranic Encyclopedia*. 1st English ed. New Delhi: Motilal Banarsidass, 1975.

## আরও দেখুন
* রামের বংশবৃত্তান্ত
* কৃষ্ণের বংশবৃত্তান্ত

## বহিঃসংযোগ
* [''Vishnu Purana'' translation by [H.H. Wilson] at sacred-texts]
* Abridged Translation of the ''Vishnu Purana''

বিষয়শ্রেণী:পুরাণ
বিষয়শ্রেণী:হিন্দু পুরাণ
বিষয়শ্রেণী:মহাপুরাণ
বিষয়শ্রেণী:হিন্দু ধর্মগ্রন্থ
বিষয়শ্রেণী:বৈষ্ণবধর্ম
বিষয়শ্রেণী:বৈষ্ণব ধর্মগ্রন্থ